Grojogan Putuk Truno
Grojogan Putuk Truno ya iku salah sawijining wisata grojogan ing Pasuruan. Grojogan iki dumunung ing Jalan Putuk Truno, Kacamatan Prigen, Kabupaten Pasuruan, Propinsi Jawa Wétan. Papan wisata iki ana ing sikile Gunung Welirang lan Gunung Arjuno. Grojogan Putuk Truno nduweni dhuwur watara 45 mèter. Obyek wisata iki dumunung cêdhak karo Grojogan Kakek Bodo, udakara mung 400 mèter.

Kanggo tekan obyek wisata iki, pengunjung bisa njupuk rute saka kutha Pasuruan, wektu perjalanan kira-kira sak jam utawa watara 44,7 kilomèter. Lelampahan dipunwiwiti saking Kota Pasuruan tumuju Kecamatan Prigen. Terus nganti tekan Polres Prigen, banjur lurus kira-kira 200 mèter, belok menyang jalur kiri ing pertigaan. Banjur diterusake nganti nemokake papan kang tulisane Grojogan Putuk Truno. Nalika tekan ing lokasi, pengunjung mung kudu mlaku watara 10 menit kanggo tekan ing Grojogan Putuk Truno. Daya tarik grojogan iki ana ing panorama alam alas lan tlaga cethek ing sangisore grojogan.

Wisata iki bukak saben dina saka jam 08.00-16.00 WIB, kanthi tarif krcis wisata Rp. 15.000 kanggo dina biasa lan Rp. 20.000 kanggo preian. Kajaba iku, ana biaya tambahan parkir ya iku, Rp. 2000 kanggo kendaraan roda loro lan Rp. 5.000 kanggo kendaraan roda papat. Saliyane iku wis ana sarana sing  disiapake ing obyek wisata Grojogan Putuk Truno, ya iku kayata kamar mandhi, parkir, mushola, warung panganan lan spot foto sing menarik.

Legendha 
Wonten legenda wonten ing grojogan Putuk Turno. Legendha iki nyritakake katresnan antarane Joko Taruno lan Sri Gading Lestari. Kisah asmara dheweke entok perlawanan saka Radèn Arya Wiraja, yaiku bapake Sri Gading Lestari. Perlawanan iki amarga Joko Taruna dudu bangsawan lan mung putra selir.

Radèn Arya Wiraja sampun nyoba macem-macem cara kangge misahaken Joko Taruno lan Sri Gading Lestari. Radèn wis nate nyoba ndhelikake putrine Sri Gading Lestari ing mburi pager sing ora katon (gaib) ing papan sing jenenge Coban Baung. Nanging, cara iki ora bisa, amarga kegigihane Joko Taruno lan Sri Gading Lestari. Kekarone ketemu maneh ing Grojogan Putuk Truno.

Saking cariyos menika dipunpendhet nama Putuk Truno, inggih menika papan panggenan Joko Taruno kaliyan Sri Gading Lestari ketemu. Saka crita kasebut, dipercaya yen ana wong sing rendhem ing blumbang alam, dheweke bakal entuk katresnan sing langgeng kaya kisah asmara Joko Taruno lan Sri Gading Lestari.

Uga delengen 

 Grojogan Coban Rais
 Grojogan Watu Lapis
 Grojogan Coban Randha
 Grojogan Coban Lanang
 Grojogan Madakaripura

Rujukan 

Papan wisata ing Jawa Wétan
WikiPlesir